CELEX: 32017R1114
Language: bg
Date: 2017-06-22 00:00:00
Title: Регламент за изпълнение (ЕС) 2017/1114 на Комисията от 22 юни 2017 година за подновяване на одобрението на активното вещество пендиметалин като кандидат за замяна в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

23.6.2017   
            
            
               BG
            
            
               Официален вестник на Европейския съюз
            
            
               L 162/32
            
         РЕГЛАМЕНТ ЗА ИЗПЪЛНЕНИЕ (ЕС) 2017/1114 НА КОМИСИЯТА
   от 22 юни 2017 година
   за подновяване на одобрението на активното вещество пендиметалин като кандидат за замяна в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 24 във връзка с член 20, параграф 1 от него,
   като има предвид, че:
   
               (1)
            
            
               С Директива 2003/31/ЕО на Комисията (2) пендиметалин беше включен като активно вещество в приложение I към Директива 91/414/ЕИО на Съвета (3).
            
         
               (2)
            
            
               Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са включени в част А от приложението към Регламент за изпълнение (ЕС) № 540/2011 на Комисията (4).
            
         
               (3)
            
            
               Срокът на одобрението на активното вещество пендиметалин, включено в част А от приложението към Регламент за изпълнение (ЕС) № 540/2011, изтича на 31 юли 2017 г.
            
         
               (4)
            
            
               В съответствие с член 1 от Регламент за изпълнение (ЕС) № 844/2012 на Комисията (5) в предвидения в същия член срок бе подадено заявление за подновяване на одобрението на пендиметалин.
            
         
               (5)
            
            
               Заявителят представи допълнителните досиета, изисквани съгласно член 6 от Регламент за изпълнение (ЕС) № 844/2012. Според държавата членка докладчик заявлението е пълно.
            
         
               (6)
            
            
               Тя подготви доклад за оценка във връзка с подновяването, като се консултира с държавата членка съдокладчик, и на 4 февруари 2015 г. го представи на Европейския орган по безопасност на храните („Органът“) и на Комисията.
            
         
               (7)
            
            
               Органът изпрати доклада за оценка във връзка с подновяването до заявителя и до държавите членки за коментар и препрати на Комисията получените коментари. Освен това Органът направи обществено достъпно допълнителното обобщено досие.
            
         
               (8)
            
            
               На 17 март 2016 г. Органът предаде на Комисията заключението си относно това дали може да се очаква пендиметалин да отговаря на критериите за одобрение, предвидени в член 4 от Регламент (ЕО) № 1107/2009 (6). На 6 декември 2016 г. Комисията представи проекта на доклад във връзка с подновяването на одобрението на пендиметалин пред Постоянния комитет по растенията, животните, храните и фуражите.
            
         
               (9)
            
            
               На заявителя бе дадена възможност да представи забележките си по проекта на доклада във връзка с подновяването.
            
         
               (10)
            
            
               Бе установено, че критериите за одобряване, предвидени в член 4 от Регламент (ЕО) № 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ пендиметалин. Поради това е целесъобразно одобрението на пендиметалин да бъде подновено.
            
         
               (11)
            
            
               Оценката на риска във връзка с подновяването на одобрението на пендиметалин се основава на ограничен брой представителни видове употреба, но това не ограничава видовете употреба, за които могат да бъдат разрешени продуктите за растителна защита, съдържащи пендиметалин. Поради това е целесъобразно ограничението за употреба само като хербицид да се премахне.
            
         
               (12)
            
            
               Комисията обаче счита, че веществото пендиметалин е кандидат за замяна съгласно член 24 от Регламент (ЕО) № 1107/2009. Пендиметалин е устойчиво и токсично вещество съгласно съответно точки 3.7.2.1 и 3.7.2.3 от приложение II към Регламент (ЕО) № 1107/2009 поради факта, че периодът на полуразпад в почвата е по-дълъг от 120 дни и концентрацията, при която не се наблюдава въздействие в дългосрочен план върху сладководните организми, е по-ниска от 0,01 mg/L. Поради това пендиметалин отговаря на условието, посочено в точка 4, второ тире от приложение II към Регламент (ЕО) № 1107/2009.
            
         
               (13)
            
            
               Поради това е целесъобразно одобрението на пендиметалин като кандидат за замяна да бъде подновено.
            
         
               (14)
            
            
               В съответствие с член 14, параграф 1 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия и ограничения. Целесъобразно е по-конкретно да се изиска допълнителна потвърждаваща информация.
            
         
               (15)
            
            
               В съответствие с член 20, параграф 3 от Регламент (ЕО) № 1107/2009 във връзка с член 13, параграф 4 от него приложението към Регламент за изпълнение (ЕС) № 540/2011 следва да бъде съответно изменено.
            
         
               (16)
            
            
               С Регламент за изпълнение (ЕС) 2017/841 на Комисията (7) срокът на одобрението на пендиметалин бе удължен до 31 юли 2018 г., за да се даде възможност процедурата по подновяване да приключи, преди срокът на одобрението да изтече. Като се има предвид обаче, че решението за подновяване на одобрението се взема, преди да изтече удълженият срок, настоящият регламент се прилага от 1 септември 2017 г.
            
         
               (17)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Подновяване на одобрението на активното вещество като кандидат за замяна
   Одобрението на активното вещество пендиметалин като кандидат за замяна се подновява съгласно посоченото в приложение I.
   Член 2
   Изменения на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 3
   Влизане в сила и дата на прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   Той се прилага от 1 септември 2017 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 юни 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 309, 24.11.2009 г., стр. 1.
   
      (2)  Директива 2003/31/ЕО на Комисията от 11 април 2003 г. за изменение на Директива 91/414/ЕИО на Съвета за включване на активните вещества 2,4-DB, бета-цифлутрин, цифлутрин, ипродион, линурон, малеинов хидразид и пендиметалин (ОВ L 101, 23.4.2003 г., стр. 3).
   
      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
   
      (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
   
      (5)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
   
      (6)  ЕОБХ (Европейски орган за безопасност на храните), 2016 г. Заключение във връзка с партньорската проверка на оценката на риска от употребата на активното вещество пендиметалин като пестицид. EFSA Journal (Бюлетин на ЕОБХ) 2016;14(3):4420, 212 стр., doi:10.2903/j.efsa.2016.4420. На разположение на следния интернет адрес: www.efsa.europa.eu.
   
      (7)  Регламент за изпълнение (ЕС) 2017/841 на Комисията от 17 май 2017 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества алфа-циперметрин, Ampelomyces quisqualis,, щам: aq10, беналаксил, бентазон, бифеназат, бромоксинил, карфентразон-етил, хлорпрофам, циазофамид, десмедифам, дикват, DPX KE 459 (флупирсулфурон-метил), етоксазол, фамоксадон, фенамидон, флумиоксазин, форамсулфурон, Gliocladium catenulatum,, щам: j1446, имазамокс, имазосулфурон, изоксафлутол, ламинарин, металаксил-М, метоксифенозид, милбемектин, оксасулфурон, пендиметалин, фенмедифам, пиметрозин, S-метолахлор и трифлоксистробин (ОВ L 125, 18.5.2017 г., стр. 12).
   
      ПРИЛОЖЕНИЕ I
      
                  Популярно наименование, идентификационни номера
               
               
                  Наименование по IUPAC
               
               
                  Чистота (1)
                  
               
               
                  Дата на одобрението
               
               
                  Изтичане срока на одобрението
               
               
                  Специфични разпоредби
               
            
                  Пендиметалин
                  CAS № 40487-42-1
                  CIPAC № 357
               
               
                  
                     N-(1-етилпропил)-2,6-динитро-3,4-ксилиден
               
               
                  900 g/kg
                  1,2-дихлороетан
                  ≤ 1 g/kg
                  Общо N-нитрозосъединения: максимално 100 ppm, от които N-нитрозопендиметалин: < 45 ppm.
               
               
                  1 септември 2017 г.
               
               
                  31 август 2024 г.
               
               
                  За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на пендиметалин, и по-специално допълнения I и II към него.
                  При своята цялостна оценка държавите членки обръщат особено внимание на:
                  
                              —
                           
                           
                              спецификациите на произведения за търговски цели технически материал, които трябва да бъдат потвърдени и подкрепени от съответните аналитични данни. Използваното в документацията за токсичност опитно вещество се сравнява и проверява спрямо спецификацията на техническия материал;
                           
                        
                              —
                           
                           
                              безопасността на операторите;
                           
                        
                              —
                           
                           
                              опазването на птиците, бозайниците и водните организми.
                           
                        Когато е целесъобразно, условията за употреба включват мерки за ограничаване на риска.
                  По-специално, трябва да се носят лични предпазни средства като ръкавици, цял работен костюм и устойчиви обувки, за да се гарантира, че допустимото ниво на експозиция на оператора не е превишено.
                  Заявителят предоставя на Комисията, държавите членки и Органа потвърждаваща информация относно:
                  
                              1.
                           
                           
                              Потенциалът за биоакумулация, по-специално надеждна стойност на BCF за риба луна (Lepomis macrochirus);
                           
                        
                              2.
                           
                           
                              Въздействието на процесите на пречистване на водите върху естеството на остатъчните вещества, намиращи се в повърхностните и подпочвените води, когато от тези води се черпи питейна вода.
                           
                        Заявителят предоставя изискваната по точка 1 потвърждаваща информация до 31 декември 2018 г. Заявителят предоставя изискваната по точка 2 потвърждаваща информация в срок от две години след публикуването от страна на Комисията на ръководство за оценка на въздействието на процесите на пречистване на водите върху естеството на остатъците в повърхностните и подпочвените води.
               
            
         (1)  Допълнителни подробности за идентичността и спецификацията на активното вещество са предоставени в доклада за преразглеждане.
   
   
      ПРИЛОЖЕНИЕ II
      Приложението към Регламент за изпълнение (ЕС) № 540/2011 се изменя, както следва:
      
                  1)
               
               
                  в част А вписване 53 за пендиметалин се заличава;
               
            
                  2)
               
               
                  в част Д се добавя следното вписване:
                  
                               
                           
                           
                              Популярно наименование, идентификационни номера
                           
                           
                              Наименование по IUPAC
                           
                           
                              Чистота (1)
                              
                           
                           
                              Дата на одобрението
                           
                           
                              Изтичане срока на одобрението
                           
                           
                              Специфични разпоредби
                           
                        
                              „7
                           
                           
                              Пендиметалин
                              CAS № 40487-42-1
                              CIPAC № 357
                           
                           
                              
                                 N-(1-етилпропил)-2,6-динитро-3,4-ксилиден
                           
                           
                              900 g/kg
                              1,2-дихлороетан
                              ≤ 1 g/kg
                              Общо N-нитрозосъединения: максимално 100 ppm, от които N-нитрозопендиметалин: < 45 ppm.
                           
                           
                              1 септември 2017 г.
                           
                           
                              31 август 2024 г.
                           
                           
                              За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на пендиметалин, и по-специално допълнения I и II към него.
                              При своята цялостна оценка държавите членки обръщат особено внимание на:
                              
                                          —
                                       
                                       
                                          спецификациите на произведения за търговски цели технически материал, които трябва да бъдат потвърдени и подкрепени от съответните аналитични данни. Използваното в документацията за токсичност опитно вещество се сравнява и проверява спрямо спецификацията на техническия материал;
                                       
                                    
                                          —
                                       
                                       
                                          безопасността на операторите;
                                       
                                    
                                          —
                                       
                                       
                                          опазването на птиците, бозайниците и водните организми.
                                       
                                    Когато е целесъобразно, условията за употреба включват мерки за ограничаване на риска.
                              По-специално, трябва да се носят лични предпазни средства като ръкавици, цял работен костюм и устойчиви обувки, за да се гарантира, че допустимото ниво на експозиция на оператора не е превишено.
                              Заявителят предоставя на Комисията, държавите членки и Органа потвърждаваща информация относно:
                              
                                          1.
                                       
                                       
                                          Потенциалът за биоакумулация, по-специално надеждна стойност на BCF за риба луна (Lepomis macrochirus);
                                       
                                    
                                          2.
                                       
                                       
                                          Въздействието на процесите на пречистване на водите върху естеството на остатъчните вещества, намиращи се в повърхностните и подпочвените води, когато от тези води се черпи питейна вода.
                                       
                                    Заявителят предоставя изискваната по точка 1 потвърждаваща информация до 31 декември 2018 г. Заявителят предоставя изискваната по точка 2 потвърждаваща информация в срок от две години след публикуването от страна на Комисията на ръководство за оценка на въздействието на процесите на пречистване на водите върху естеството на остатъците в повърхностните и подпочвените води.“
                           
                        
            
         (1)  Допълнителни подробности за идентичността и спецификацията на активното вещество са предоставени в доклада за преразглеждане.